अमेरिका के राष्ट्रपति चुनावों में डोनाल्ड ट्रम्प से हारने के बाद हिलेरी क्लिंटन ने अपने इस अनुभव को बेहद दर्दनाक बताया। हिलेरी चुनाव में सबसे मजबूत दावेदार थीं, पर उनकी हार के पीछे अमेरिका का एक बहुत बड़ा वर्ग रहा जो यह मानता है कि महिलाएं बड़ी जिम्मदारी नहीं ले सकती। उन लोगों की विचारधारा है कि वह लोग महिला को राष्ट्रपति के रूप में नहीं देख सकते हैं। यह बात बेहद चौंकती है क्योंकि अमेरिका सबसे प्रगतिशील राष्ट्रों में से एक माना जाता है। एक महिला को अपने राष्ट्रपति के रूप में स्वीकार न करना, अमेरिका को एक रूढ़िवादी सोच वाले देश के दायरे में डाल देता है।